”DEN TID PÅ ÅRET” 2018. Instruktør: Paprika Steen. Nordisk Film

***HVORFOR NOMINERET?***

Hvornår har I sidst set en dansk film, hvor der indgår hele 5 julesalmer?

Nej, vel?

Men i instruktøren og skuespilleren Paprika Steens film ”Den tid på året” forekommer der hele 5 salmer. Nogle af dem er som baggrundsmusik, andre bliver sunget og vi hører flere end et vers!

Paprika Steen formår at skildre vor mest højhellige nationalfest, julen, som magisk på trods af mange og dybdeliggende familiære konflikter som:

Søskende jalousi; Uforløst faderbinding; Selviscenesættelse af værste skuffe; Mobning; Leflende wannabe og en uspiselig rødkål!

Filmen får på en foruroligende måde et budskab frem, at det magiske ved julen ligger gemt i barnet. I filmen repræsenteret ved både den fremmede lille pige, som fungerer i alt det familiære rod som en øjenåbner af julens magi samt i budskabet om det kommende barn, der bydes forsigtigt velkomment.

TEMAER TIL UNDERVISNINGSBRUG:

SØSKENDE JALOUSI – de tre søstres indbyrdes forhold og især deres forhold til deres far!

SELVISCENESÆTTELSE – de tre søstres mors dramatiske selviscenesættelse og hvorfor?

PLI OG EGOISME – De to familiers forskellige tilstedeværelse og bidrag..

JULENS TEMA: BARNET – skal vi blive som børn, for at forstå Guds Rige? Eller kan de forskellige børn i filmen overhovedet få lov at være barn? (dvs. beskyttet af de voksne).

INTRODUKTION OG MOTIVERING AF SÆRPRISEN TIL SERIEN ”HERRENS VEJE”

Herrens Veje

Sæson 1 giver et voldsomt og stærkt og troværdigt indblik i en dysfunktionel provstefamilies hverdagskampe, hvor den yngste søns traumatiske oplevelse som feltpræst kommer til at fylde mere og mere. Der gribes fat i temaer som tro, tillidsbrud; omsorg og svigt på en vedkommende og direkte måde.

Sæson 2 er en formidable fortælling om, hvor forskelligt mennesker bearbejder deres sorg. Sublimt spillet og rasende flot skruet sammen. En gave!